
HOTĂRÂREA nr. 14/27.02.2025
cu privire la ”Aprobarea documentaţiei Plan Urbanistic Zonal pentru introducere în intravilan și construire stație de carburanți, facilități pentru servicii-comerț, depozitare, birouri, agrement-alimentație publică, locuință pentru serviciu și cazare sezonieră”

Consiliul Local al Comunei 23 August, întrunit în şedinţa ordinară de lucru din data de 27 februarie 2025, orele 1600, la sediul Primăriei Comunei 23 August, din localitatea 23 August;

Analizând temeiurile juridice, respectiv:
a) prevederile art. 47 şi art. 56 din Legea nr. 350/2001 privind amenajarea teritoriului şi urbanismul cu modificările şi completările ulterioare;
b) dispozițiile art. 129 alin. (6) lit. c din Codul administrativ adoptat prin O.U.G. nr. 57/03.07.2019;
Luând act de:
a) cererea numiților Mitrana Ștefan și Necula Constantin, înregistrată în cadrul Primăriei Comunei 23 August cu nr. 4026/20.02.2025;
b) avizul Consiliului Judeţean Constanţa nr. 6/19.02.2025 şi condiţiile impuse prin acesta;

c) raportul de informare și consultare al publicului înregistrat în cadrul Primăriei Comunei 23 August cu nr. 3882/17.02.2025;
d) referatul de aprobare al  dlui. Trușcă Dănuț, consilier local și Viceprimar al  Comunei 23 August, în calitate de inițiator, înregistrat cu nr. 5901/21.02.2025;

e) raportul de specialitate al Compartimentului Urbanism și Amenajarea Teritoriului, înregistrat cu nr. 5947/24.02.2025;

f) avizul cu caracter consultativ al Comisiei de specialitate nr. 2 din cadrul Consiliului Local 23 August;
În temeiul drepturilor conferite prin art. 129, alin  alin. (6), lit. c), precum și de art. 139, alin. (3), lit. e) respectiv art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare, Consiliul Local al Comunei 23 August:
HOTĂRĂȘTE:
Art. 1 Se aprobă Planul Urbanistic Zonal ” Introducere în intravilan și construire stație de carburanți, facilități pentru servicii-comerț, depozitar e, birouri, agrement-alimentație publică, locuință pentru serviciu și cazare sezonieră”, documentație eleborată de  S.C Arhitectura Plus S.R.L. pentru beneficiarii Mitrana Ștefan și Necula Constantin, teritoriul reglementat fiind identificat conform C.F.116829, 116830, 117967, 117968 și 118092 , în suprafață totală de 30.800 mp.
Art. 2 Se aprobă trecerea în intravilan a suprafeței de 30.800 mp aferentă, parcelelelor  A2/1/I/a – lot 2, număr cadastral 118092;  A2/1/I/a – lot 3, număr cadastral 117967;  A2/1/I/a - lot 1, număr cadastral 116830;  A2/1/I/b - lot 1, număr cadastral 117968; A2/1/I/b – lot 2, număr cadastral 116829.
Art. 3. Perioada de valabilitate a documentaţiei P.U.Z pentru introducere în intravilan și construire stație de carburanți, facilități pentru servicii-comerț, depozitare, birouri, agrement-alimentație publică, locuință pentru serviciu și cazare sezonieră este de 10 (zece) ani de la data aprobării de către Consiliul Local al Comunei 23 August.
Art. 4  Prevederile prezentei se vor duce la îndeplinire de către beneficiarii planului urbanistic zonal, respectiv  dl.Mitrana Ștefan și Necula Constantin, precum și prin grija Compartimentului Urbanism şi Amenajarea Teritoriului
Art. 5 (1)  Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ, cu modificările şi completările ulterioare:

· Primarului Comunei 23 August;
· Compartimentului Urbanism şi Amenajarea Teritoriului pentru aducerea la îndeplinire;

· Instituţiei Prefectului judeţului Constanţa, în vederea exercitării controlului cu privire la legalitate.
· Beneficiarilor Mitrana Ștefan și Necula Constantin. 
(2) Aducerea la cunoştinţa publică se realizează prin publicare pe pagina de internet a Primăriei Comunei 23 August.
Hotărârea  s-a  adoptat  cu  un  număr  de 10 voturi “pentru”, 3 voturi “împotrivă”, la  şedinţă  fiind  prezenţi  un  număr  de 13  consilieri   din  cei  15  aleşi.

PREȘEDINTE DE ȘEDINȚĂ,                       CONTRASEMNEAZĂ PENTRU LEGALITATE,

